Glimrende diskussion - det var lige før, jeg overså den - men bedre sent end aldrig. Jeg synes, vi skal tage en "sag" - og "sagen" kunne gerne være noget så enkelt som omslag til værker af ovennævnte type. Jeg mener at have set på den engelske Wikipedia, at man kan bruge dem under denne "fair user"-passus - idet man nok bør tage i betragtning, at der er tale om frimærkestørrelser, ikke naturlige størrelser. Det gælder især for omslag med fotos, hvor det jo kan være en snigvej til at anvende et bestemt billede, som ellers er låst fast.
Man kunne jo skrive til et bogforlag for at høre, hvad de synes - idet der i samme åndedrag skal siges, at vi jo også kan snakke om (skjult) reklame. Ihvertfald har jeg netop lavet et eksempel på et bogomslag fra en gammel bog fra 1965: Billede:Kennedy-sorensen-1965.jpg. Jeg har valgt en bredde på 200px, fordi det svarer meget godt til en "thumb" eller frimærkestørrelse. Enhver kan se, at fotografiet er så uskarpt, at det næppe kan anvendes til yderligere reproduktion i en pre-press proces. Et andet eksempel kan ses her: Billede:Dk5-systematik-2002.jpg, men her har jeg fået tilladelse fra designeren af forsiden til at bruge det her, så mangler "kun" forlaget, som jeg ikke har kontaktet endnu.
Problemet er, at vi aldrig kommer videre, hvis vi ikke gøre noget - dvs. spørger de relevante ophavsretsejere, idet jeg vil påstå, at det er en storm i et glas vand. Wikipedia begynder at tælle i medieverdenen, så det med den skjulte reklame er måske den lokkemad, der skal til. Men det er vigtigt med eksempler, så folk i branchen ikke falder bagover og i staver, når de hører begrebet 'fair use'. -- 17. jul 2005 kl. 00:46 (CEST)
Hej Hans Jørn. Jeg tror egentlig dette indlæg hører til i diskussionen på afstemningssiden. Det er så vidt jeg forstår et indspark i debatten omkring brug af billeder under fair use på den danske Wikipedia? Mvh 17. jul 2005 kl. 09:13 (CEST)
Hej Malene. Du har nok ret - men jeg er skam faret vild i Landbybrønden og arkivet og hvad ved jeg ;-). SirThyge og Palnatoke har vist forsøgt at rette mig til, men .. jeg er endnu mere forvirret nu end før. Så jeg ta'r den lidt med ro og håber på, at tiden løser problemet. -- 17. jul 2005 kl. 12:53 (CEST)
Ja det er nogengange et forvirrende projekt og noget af en udfordring at finde argumenterne fra en tidligere diskussion om et emne! Lige nu diskuterer vi om vi skal have en afstemning om brugen af fair use på Wikipedia - den foregår her: [diskussion:Afstemninger|Forslag om afstemning vedr. brug af billeder under Fair Use licens]. Mvh 17. jul 2005 kl. 14:02 (CEST)
